Flugræninginn handtekinn
Maður sem tók völdin í farþegaþotu Egyptair snemma í morgun og neyddi hana til lendingar í Kýpur hefur verið handtekinn. Að sögn yfirvalda er ekki um neins konar hryðjuverk að ræða heldur virðist sem maðurinn sé í leit að fyrrverandi ástkonu sinni sem býr á eyjunni og hefur hann krafist fundar við hana.
Umfjöllun mbl.is:  "Hann hafði enga byssu eða neitt"
Farþegaþotan lenti á flugvellinum í hafnarborginni Larnaca klukkan 8.50 í morgun, eða klukkan 5.50 að íslenskum tíma. Flugræninginn hafði þá haft samband við flugstjórnina tuttugu mínútum áður til að krefjast þess að fá að lenda.
Flestum farþegunum var fljótlega leyft að yfirgefa flugvélina en nokkrir voru eftir. Nú hefur utanríkisráðuneyti Kýpur staðfest að maðurinn hafi verið handtekinn og nafngreint hann sem Seif Eldin Mustafa.
Its over. The #hijacker arrested. #LarnacaAirport # Egyptair — Cyprus MFA (@CyprusMFA) March 29, 2016
Þá staðfestir EgyptAir einnig á Twitter að maðurinn hafi verið handtekinn og öllum gíslum sleppt.
Official sources at EGYPTAIR declared the release of all the hostages and the arrest of the hijacker. #EgyptAir — EGYPTAIR (@EGYPTAIR) March 29, 2016
Maður sem tók völdin í farþegaþotu Egyptair snemma í morgun og neyddi hana til lendingar í Kýpur hefur verið handtekinn.
Að sögn yfirvalda er ekki um neins konar hryðjuverk að ræða.
Virðist sem maðurinn sé í leit að fyrrverandi ástkonu sinni.
Nú hefur utanríkisráðuneyti Kýpur staðfest að maðurinn hafi verið handtekinn og nafngreint hann sem Seif Eldin Mustafa.